# Agoney

Agoney Hernández Morales, conegut simplement com a Agoney (Adeje, 18 d'octubre de 1995), és un cantant canari que es va donar a conèixer al concurs televisiu Operación Triunfo, on va quedar en sisena posició. També va ser un dels candidats a representar Espanya al festival d'Eurovisió. A causa del seu gran potencial vocal i a la versatilitat de la seva veu ha estat anomenat «el canari de la veu d'or» o simplement el «canari d'or».

## Carrera
### Inicis

Va començar a tocar la trompeta als 6 anys i als 14 anys va iniciar classes de cant. Va estudiar batxillerat en Arts Escèniques i abans d'entrar a OT era cantant en un hotel de Tenerife.

### Operación Triunfo 2017

El 2017 es va presentar als càstings d'Operación Triunfo 2017 i va ser triat com uno de les 16 participants del talent show. Va quedar 6è a OT i va ser l'últim expulsat de l'edició, però va optar a representar a Espanya a Eurovisió gràcies a la cançó «Magia» que cantava a duo amb Miriam Rodríguez. Entre les seves actuacions més destacades al programa es troben «Runnin'» de Naughty Boy i Beyoncé que va cantar al costat de Miriam Rodríguez, «Symphony» de Clean Bandit i Zara Larsson que va interpretar al costat de Nerea Rodríguez, «Mans Buides» de Miguel Bosé i Rafa Sánchez costat de Raoul Vázquez o «Eloise» de Tino Casal que va interpretar en solitari.

### 2018 - present

Després de completar el programa televisiu, va començar la seva carrera en solitari. Entre octubre i desembre de 2018, va realitzar la seva primera gira en solitari. La gira va començar l'11 d'octubre de 2018 a la seva localitat natal, Adeje, i ha visitat les principals ciutats espanyoles com Madrid, València, Barcelona o Saragossa. És molt actiu a les xarxes on penja covers d'artistes. També ha participat en diversos videoclips.
S'ha convertit en una icona de la comunitat LGBT, de fet, va ser un dels pregoners de l'Orgull LGTBI+ de Madrid 2018.
El novembre de 2019, Agoney realitzà la primera gira musical fora d'Espanya, més concretament, a l'Argentina. L'agost de 2020 va publicar el seu àlbum debut «Libertad», que s'ha situat com l'àlbum més escoltat a iTunes Espanya i el més venut de país.
El 26 d'octubre del 2022, se'n va anunciar la participació al Benidorm Fest 2023, celebrat per a seleccionar la candidatura representant d'Espanya al Festival de la Cançó d'Eurovisió d'aquell any. El 19 de desembre, Agoney va publicar a les seves xarxes socials la cançó «Quiero arder», la seva candidatura per al Benidorm Fest 2023, i va consolidar-se com el gran favorit del públic. En la primera semifinal, amb 161 punts, va ser l'artista victoriós i va passar a la final. Finalment, va quedar en segon lloc, només superat per Blanca Paloma amb 24 punts de marge.

## Senzills
### Discos

* 2020: «Libertad»
* 2022: «Libertad Tour»
* 2024: «Dicotomía»

### En solitari

* 2018: «Quizás»
* 2019: «Black»
* 2020: «Libertad» (preludi)
* 2020: «Más»
* 2020: «Edén»
* 2021: «Soy Fuego»
* 2021: «¿Quién Pide Al Cielo Por Ti?»
* 2021: «Cachito»
* 2022: «Bangover»
* 2022: «Quiero arder»
* 2023: «Intacto»
* 2024: «Tormenta»
* 2024: «Éxtasis»

### Col·laboracions

* 2018: «El Mundo Entero» (amb Aitana, Ana Guerra, Mimi Doblas, Raoul Vázquez ì Maikel Delacalle)
* 2020: «Strangers» (amb Brian Cross)
* 2020: «Sin Miedo 2020» (amb Rosana Arbelo, Álex Ubago, Efecto Pasillo, Mónica Naranjo, Rosario Flores, Soledad Pastorutti, etc)
* 2020: «Piensa En Positivo» (amb Ana Mena, Vega, Rafa Sánchez, etc)

## Referències

* ↑ «Biografía de Agoney Hernández» (en castellà). .
* ↑ «Agoney muestra su gran potencial artístico con su nuevo single «Más»» (en castellà). , 19-06-2020 [Consulta: 30 juny 2020].
* ↑ «Agoney presenta 'MÁS' con un derroche de voz descomunal» (en castellà). , 19-06-2020.
* ↑ «Miriam y Agoney de OT, cantarán ‘Magia’ para Eurovisión 2018» (en castellà). , 24-01-2018 [Consulta: 1r novembre 2019].
* ↑ «Eloise - Agoney - OT 2017 Gala 11 - RTVE.es» (en castellà). , 16-01-2018.
* ↑ «Los Javis, Agoney y Marina (OT) y el waterpolista Víctor Gutiérrez serán los pregoneros del Orgullo 2018» (en castellà). , 20-06-2018 [Consulta: 1r novembre 2019].
* ↑ «Agoney visita por primera vez Argentina» (en castellà). , 31-10-2019 [Consulta: 6 novembre 2019].
* ↑ «El tinerfeño Agoney desplaza a Anuel AA del número 1 en España con su debut discográfico» (en castellà). , 08-09-2020 [Consulta: 9 setembre 2020].
* ↑ «Agoney, Alfred García, Meler y Alice Wonder, entre los aspirantes para el 'Benidorm Fest 2023'» (en castellà). , 08-09-2020 [Consulta: 26 octubre 2022].
* ↑ «Agoney, Alfred García, Meler y Alice Wonder, entre los aspirantes para el 'Benidorm Fest 2023'» (en castellà). , 19-12-2022 [Consulta: 19 desembre 2022].
* ↑ «Agoney y Fusa Nocta, primeros favoritos en las encuestas del Benidorm Fest tras publicarse las canciones» (en castellà). , 19-12-2022 [Consulta: 20 desembre 2022].
* ↑ «Vídeo | Agoney: una actuación a la altura del Benidorm Fest» (en castellà). El País, 02-02-2023. [Consulta: 3 febrer 2023].
* ↑ Molín, Gaspar. «Blanca Paloma triomfa a Benidorm i representarà Espanya en Eurovisió». À Punt, 04-02-2023. [Consulta: 5 febrer 2023].

## Enllaços externs

* Pàgina web oficial: https://www.agoneyoficial.com/ Arxivat 2018-07-09 a Wayback Machine.
* Pàgina oficial d'OT, sobre ell: http://www.rtve.es/television/ot/concursante/agoney/
* Pàgina de Fórmula TV, sobre ell: http://www.formulatv.com/personas/agoney-hernandez/